### Beslutningstema

I denne sag skal der træffes en beslutning om anlægsbevilling og frigivelse af rådighedsbeløb til renovering af [adresse] Tønder (tidligere Reva Landlyst).

### Sagsfremstilling

I samarbejde med Socialområdet og ledelsen af borgertilbuddene på Second Hand og Vidåværkstedet har Ejendomsservice arbejdet på en renovering af [adresse], med henblik på at gøre ejendommen klar til at flytte Second Hand og borgertilbuddene fra [adresse] til [adresse]

Renoveringen indebærer ombygning og renovering af lokalerne, så de svarer til de behov tilbuddet har, både hvad angår faciliteter til de borgere, der er beskæftiget i Second Hand, de administrative funktioner der flytter med, samt butiksarealet til genbrugsbutikken, herunder etablering af en elevator så hele bygningen er tilgængelig.

Renoveringsopgaven har været udbudt i 7 fagentrepriser og kommunen har nu modtaget de forskellige bud på opgaverne. Kontraktindgåelse afventer politisk godkendelse af anlægsbevilling og frigivelse af rådighedsbeløb.

De indkomne bud beløber sig samlet set til 3,8 mio. kr. ex. moms.

Finansiering sker ved en anlægsbevilling på 3,8 mio. kr. ex. moms af anlægsbudgettet afsat til ejendomsrenoveringer (tidl. FM-anlægsbudget).

Projektet udføreres som en del af kommunens ejendomsstrategi, der med flytningen af tilbuddet fra lejede lokaler på [adresse] til egne lokaler på [adresse], opnår en samlet besparelse på ca. 700.000 kr. årligt.

Besparelsen som består af husleje og forbrugsafregning indgår i indfrielsen af den politisk besluttede besparelse på bygningsdrift (FM-puljen).

### Økonomi

Der er tidligere afsat 9,0 mio. kr. til renoveringer af kommunens ejendomme med afsæt i Kommunens ejendomsstrategi, og der resterer et anlægsbudget på 4,7 mio. kr., hvorfra de 3,8 mio. kr. søges frigivet til [adresse]

### Indstilling Direktøren for Teknik/Miljø, Beskæftigelse og Service indstiller,

at der gives en anlægsbevilling til [adresse] på 3,8 mio. kr.

at det i budget 2025 afsatte rådighedsbeløb frigives, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget, den 2. december 2025, pkt. 6:**

Indstillingen anbefales.

**Beslutning Økonomiudvalget den 11. december 2025, pkt. 10:**

Indstillingen anbefales.

### Beslutning

Indstillingen godkendt.

Lea Dam (T) deltog ikke i mødet.